Թմբկահարի ճակատագիրը (ֆիլմ, 1976)

**«Թմբկահարի ճակատագիրը»** (), 1976 թվականի խորհրդային հեռուստատեսային գեղարվեստական ֆիլմ, որը նկարահանել է ռեժիսոր Ալեքսանդր Իգիշևն Արկադի Գայդարի համանուն վիպակի հիման վրա։ Ֆիլմում կան բազմաթիվ խորհրդային վավերագրական տարեգրություններ։

## Սյուժե
Գործողությունները տեղի են ունենում 1930-ական թվականներին։ Պիոներ Սերյոժա Շչերբաչովն ապրում է պատերազմի մասնակից հոր և խորթ մոր՝ Վալենտինայի հետ։ Մի օր, երբ հայրը տանը չէր, բնակարան է գալիս մի անհայտ մարդ՝ կոստյումով ու գլխարկով, և մի փաթեթ հանձնում Վալենտինային։ Շուտով խուզարկություն է տեղի ունենում Շչերբաչովների տանը, Սերյոժայի հայրը ձերբակալվում է մեծ գումար հափշտակելու համար, Իսկ Վալենտինան ոմն Լոբաչովի հետ մեկնում է Կովկաս։

Մնալով մենակ՝ Սերյոժան բնակարանում գտնում է Լոբաչովին որպես պարգև տրված ատրճանակը՝ առանց փամփուշտների։ Շուտով Յակով անունով մի ծերունու հետ  բնակարան է գալիս մի մարդ, որը ներկայանում է որպես Սերգեյի խորթ մոր եղբայրը, և, համապատասխանաբար, Սերյոժայի քեռին, և նրանց հետ Սերյոժան հեռանում է Մոսկվայից։

Ճանապարհին, վատ ինքնազգացողության պատրվակով, Յակովը տեղափոխվում է կուպե, որտեղ զինվորականի հարևանից գողանում է պլանշետը, որը «քեռին» (դրա մեջ կարևոր ոչինչ չգտնելով) դուրս է  նետում պատուհանից։ Սերյոժան, «քեռին»  և ծերուկ Յակովը հասնում են Կիև, որտեղ նրանք բնակվում են կիսախելագար պառավի մոտ, իսկ Սերյոժան ծանոթանում է Սլավկայի՝ ռազմական ինժեների որդու հետ։

Հմտորեն շահարկելով Սերգեյին՝ «քեռին» նրան ներշնչում է, որ նա պետք է գնա Սլավկայի տուն և պարզի, թե ինչով է զբաղվում նրա հայրը։ Այսպիսով, նա իմանում է, որ Սլավկան և հայրը մեկնում են գյուղ, բայց հետո հայրը պետք է վերադառնա Կիև։ Այնուհետև «քեռին» Սերյոժային ասում է, որ Յակովը պետք է գնա Չեռնիգով՝ «հիվանդ տատի» մոտ, և նա իրեն կուղարկի Օդեսա՝ սովորելու միչմանների դպրոցում։

Նման շտապողականությունը Սերյոժային կասկածելի է թվում, և ամեն դեպքում նա դիմում է տեղեկանքների բյուրո, որտեղ բացահայտվում է խաբեությունը. Օդեսայում միչմանների դպրոց չկա (1922-1972 թվականներին ԽՍՀՄ ռազմածովային ուժերում չի եղել միչմանի կոչում, և  այսպիդին բացվել է միայն 1938 թվականին)։ «Քեռին» և Յակովը երկու վտանգավոր ավազակներ և լրտեսներ են, որոնք ծանոթ չեն նրա խորթ մոր հետ։

Սերյոժան որոշում է դիմակայել հանցագործներին։ Իմանալով, որ պառավը հաճախ գնում է քեռու սենյակ, նա այնտեղ ամեն ինչ խառնում է, որպեսզի «քեռին» կասկածի պառավին։ Խուճապի մեջ ավազակները ժամանակ են ծախսում պառավի վրա, իսկ երբ նրանք արդեն պատրաստվում են փախչել, Սերյոժան նրանց դեմ է դուրս գալիս սենյակում նախկինում գտած բրաունինգով, բայց չի հասցնում կրակել․ «քեռին» հրազենային վնասվածք է ստանում պարանոցից։ Ոստիկանական խումբն արդեն ներխուժել է պարտեզ, իսկ վիրավոր Սերյոժային տեղափոխում են հիվանդանոց, որտեղ նա հանդիպում է Սլավկային և իր հորը։

## Դերերում
* Լյոնյա Ռիսով - Սերյոժա
* Վովա Ստանկևիչ - Սլավկա
* Վլադիմիր Կորեցկի - Շչերբաչով
* Նատալյա Ֆատեևա - Վալենտինա
* Անատոլի Գրաչով - Պլատոն Պոլովցև
* Վլադիմիր Սամոյլով - «քեռի Վասյա»
* Անգելինա Ստեպանովա - խոլագար պառավ
* Սերգեյ Յակովլև - ծերունի Յակով
* Վադիմ Մադյանով - Յուրկա Կովյակին
* Ալեքսանդր Մովչան - Գրաչկովսկի
* Տանյա Գրիգորենկո - Նինա, Պոլովցևի դուստրը

## Նկարահանող խումբ
* Սցենարի հեղինակ՝ Ալեքսանդր Լապշին
* Ռեժիսոր՝ Ալեքսանդր Իգիշև
* Օպերատոր՝ Ալբերտ Օսիպով
* Կոմպոզիտոր՝ Իգոր Շամո
* Նկարիչ՝ Էնրիկե Ռոդրիգես
* Լույսի վարպետ՝ Վալերի Լոգվինով

## Տես նաև
*Թմբկահարի ճակատագիրը (1955)

## Ծանոթագրություններ

## Արտաքին հղումներ
* «Թմբկահարի ճակատագիրը» ֆիլմը «Дети в кино» կայքում
*  Օդեսայի կիոստուդիայի պաշտոնական կայքում

Կատեգորիա:Խորհրդային ֆիլմեր
Կատեգորիա:Արկադի Գայդարի ստեղծագործությունների էկրանավորումներ
Կատեգորիա:Ռուսերեն ֆիլմեր